CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. ESPECIALISTA TÈCNIC/A. CON-01/18. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4616)
  + [Valencià](/va/acuerdo/4616)






Selector de idioma

Leer

* [Español](/es/acuerdo/4616)
* [Valencià](/va/acuerdo/4616)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. ESPECIALISTA TÈCNIC/A. CON-01/18.[Butlletí Oficial Universitat d'Alacant](/ca/Publicacion)
======================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. ESPECIALISTA TÈCNIC/A. CON-01/18.

Data d'aprovació
:   02/03/2018

Data de publicació
:   07/03/2018

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4616.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4616)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4616)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. ESPECIALISTA TÈCNIC/A. CON-01/18.&url=https://www.boua.ua.es/va/acuerdo/4616)

**Títol:** CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. ESPECIALISTA TÈCNIC/A. CON-01/18.

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** divendres, 2 de març de 2018

CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ

CON-01/18

Especialista tècnic/a

A l'efecte de proveir per personal de plantilla de la Universitat el lloc d'administració especial detallat en l'annex I, es publica aquesta convocatòria, que es regirà per les bases que es detallen seguidament.

Segons allò que preveu l'acord del Consell de Govern de la Universitat d'Alacant del 17 de desembre del 2013 pel qual s'aprova el II Pla d'igualtat d'oportunitats entre dones i homes de la Universitat d'Alacant, es fa constar que hi ha infrarepresentació de dones en els llocs d’especialista tècnic/a, administració especial, sector laboratoris d'instrumentació científica, per la qual cosa la Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu de dones a participar en aquesta convocatòria.

BASES

1. NORMATIVA

Aquesta convocatòria es regirà per les [bases generals d'aplicació](http://ssyf.ua.es/es/seleccionpas/documentos/normativa/normativa-aplicar-concursos.pdf)

en els concursos per a la provisió de llocs de treball del personal d'administració i serveis en la Universitat d'Alacant, aprovades per Consell de Govern del 30 de juliol del 2008 (BOUA del 5 de setembre) i modificades amb data de [19 de febrer del 2009](https://ssyf.ua.es/va/seleccionpas/documentos/normativa/modificacion-19-febrer.pdf)

(nova taula d'equivalències per a l'acreditació de competències lingüístiques en llengües estrangeres aprovada amb data de [10 d'abril del 2017](https://www.boua.ua.es/pdf.asp?pdf=4159.pdf))

i altra normativa d'aplicació que regula aquesta matèria.

2. REQUISITS

2.1 Per a participar en aquest concurs s'hauran de complir els requisits següents:

2.1.1 Ser personal funcionari de carrera, qualsevol que siga la situació administrativa, excepte el personal suspès en ferm mentre dure la suspensió i l'excedent voluntari per interès particular durant el termini legal obligatori de permanència en aquesta situació.

2.1.2 Pertànyer a una de les escales corresponents a algun dels subgrups de classificació del lloc que s'ofereix.

2.1.3 Ser o haver sigut titular o estar adscrit/a provisionalment a un lloc de la Universitat d'Alacant d'administració especial, sector laboratoris d'instrumentació científica.

2.1.4 Complir, si escau, els requisits específics del lloc que se sol·licita establit en la RPT.

2.2 Tots els requisits hauran de ser complits el dia d’acabament del termini de presentació de sol·licituds i mantenir-los fins al moment de la presa de possessió en la plaça.

3. SOL·LICITUDS

3.1 La sol·licitud que s’emplenarà a través del Campus Virtual es troba disponible en la carpeta “CV Altres serveis: e-sol·licitud” i incorpora els informes relacionats amb l’expedient administratiu i l’expedient de formació. Una vegada emplenada, s'haurà d'imprimir i presentar en l'oficina principal del Registre General de la Universitat (edifici de Rectorat i Serveis Generals del campus de Sant Vicent) o en les oficines auxiliars situades en les secretaries de centre i en la Seu Ciutat d'Alacant.

Es podran emprar les vies establides en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació de l'últim paràgraf del punt 2 de la disposició derogatòria única de la Llei 39/2015, d’1 d'octubre), preferentment a través de les oficines de Correus; en aquest cas, la sol·licitud que es presente haurà d'anar en sobre obert perquè el personal de Correus puga estampar-hi el segell amb la data de presentació abans de la certificació.

En cap cas s'admetrà la presentació de sol·licituds a través del registre electrònic de la Universitat d'Alacant.

Per a l’elaboració caldrà tenir en compte que:

3.1.1 Si tinguera algun mèrit no recollit en l'informe de l'expedient administratiu que vulga fer constar, ho haurà de reflectir en l'apartat corresponent de la sol·licitud i acreditar-ho documentalment mitjançant còpia simple. Per a aquells serveis prestats fora de la Universitat d'Alacant, aquesta documentació haurà d'estar expedida per l'òrgan competent responsable de la gestió de personal de l'organisme corresponent.

3.1.2 Si tinguera algun mèrit no recollit en l'informe de l'expedient de formació que vulga fer constar, ho haurà de reflectir en l'apartat corresponent de la sol·licitud i acreditar-ho documentalment mitjançant còpia simple, i recollir les dades relacionades amb els mateixos camps de l'informe de formació.

3.1.3 Les còpies acreditatives dels mèrits no recollits en l'expedient administratiu o de formació de la e-sol·licitud hauran de ser aportades dins el termini de presentació de sol·licituds per a ser tingudes en compte per la Comissió de Valoració.

3.2 En cas de no tenir accés al Campus Virtual, s'haurà de presentar sol·licitud segons el model adjunt com a annex II i serà presentada juntament amb els informes relacionats amb l’expedient administratiu i la formació en l'oficina principal del Registre General de la Universitat (edifici de Rectorat i Serveis Generals del campus de Sant Vicent) o en les oficines auxiliars situades en les secretaries de centre i en la Seu Ciutat d'Alacant.

3.3 En cas de voler renunciar a continuar participant en aquesta convocatòria, s'haurà de presentar aquesta renúncia mitjançant la sol·licitud genèrica disponible en la següent adreça de la pàgina web de Registre General :

<https://sar.ua.es/va/registro/impresos/models-d-impresos.html>,

i sempre dins el termini de presentació de sol·licituds.

3.4 El termini per a la presentació de sol·licituds serà de 15 dies hàbils comptadors des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA).

4. BAREM

4.1 A l'efecte de la valoració de tots els apartats en els quals poguera tenir incidència, el temps de serveis prestats mitjançant comissió de serveis, la millora d'ocupació o l’adscripció provisional es valorarà com estableix la base 6 de les bases generals d'aplicació.

4.2 El concurs serà resolt d'acord amb la valoració dels mèrits acreditats per les candidates o els candidats d’acord amb el barem que es detalla en les bases generals d'aplicació amb les consideracions detallades a continuació:

4.2.1 Apartat B1. Titulació

Aquest apartat es valorarà segons la distribució següent:

- Superior per a C2: Batxiller/tècnic

- Superior per a C1: Tècnic superior/tècnic especialista

- Superior per a B: Grau/diplomatura/enginyeria tècnica/Arquitectura Tècnica

- Superior per a A2: Grau més màster/llicenciatura/enginyeria/Arquitectura

- Superior per a A1: Doctorat

4.2.2 Apartat B2. Cursos de formació genèrics i apartat C3. Cursos de formació específica

Consideracions comunes als dos apartats:

- La Comissió podrà valorar com a formació genèrica o específica altres accions formatives no recollides en aquesta convocatòria en funció del contingut que estiguen relacionades amb el treball que s’ha de desenvolupar en els llocs objecte d'aquesta convocatòria.

- Les persones que tinguen algun curs CECLEC incorporat en l'expedient acadèmic de la titulació o titulacions que tinga, haurà de declarar-ho expressament en l'apartat de cursos de formació de la sol·licitud. No obstant això, la comissió podrà exigir la presentació de l'expedient acadèmic si ho considerara procedent.

Formació genèrica. Es valoraran els cursos de formació de contingut no específic però que tinguen relació amb el treball que s’ha de desenvolupar sempre que no es valore en l'apartat de cursos de formació específica, referits a les següents matèries i d'acord amb les puntualitzacions que es detallen:

- Eines de qualitat: sistemes de gestió de qualitat.

- Eines mediambientals: sistemes de gestió mediambiental, gestió de residus.

- Ofimàtica: fulls de càlcul, bases de dades i processament de textos (Windows o OpenOffice), plataformes de gestió de laboratoris, Google Drive, programes de correu electrònic…, qualsevol altra aplicació informàtica que permeta optimitzar la gestió de laboratoris d'anàlisis. Tots els cursos han d'haver sigut realitzats l'any 2005 o posteriorment.

- Seguretat, salut i prevenció de riscos laborals.

- Tècniques generals de laboratori (bones pràctiques, pesatge, sistemes de purificació d'aigua, estratègies de preparació d'estàndards…)

Formació específica. La Comissió determinarà els cursos que es poden considerar en aquest apartat entre els al·legats pel personal aspirant, el contingut dels quals ha de tenir relació directa amb les competències que s’han de desenvolupar en la subunitat de destinació a què s'opta, tenint en compte el detall de matèries següent:

- Genètica humana

- Genètica forense

- Bioinformàtica en genòmica

- Citometria

- Tècniques d'experimentació animal

- Tècniques cromatogràfiques

- Tècniques d'espectrometria de masses

- Tècniques de microscòpia

- Instal·lacions radioactives

4.2.3 Apartat C1.4. Destinacions ocupades amb anterioritat

- Obtindran 3 punts en aquest apartat els o les aspirants que en els últims 15 anys hagen estat destinats/des almenys 2 en el mateix servei o unitat de la plaça a la qual aspiren.

- Obtindran 1,5 punts en aquest apartat els o les aspirants que en els últims 15 anys hagen estat destinats almenys 2 en serveis o unitats anàlogues als de la plaça a la qual opten, d'acord amb la relació d'analogies establides en el barem.

4.2.4 Apartat C2. Titulació específica

Es valorarà amb 4 punts estar en possessió o haver abonat les taxes per a l'expedició del títol de llicenciatura o grau en Biologia, com també qualsevol altre grau el pla d'estudis del qual puga considerar-se equivalent.

4.2.5 Apartat C4. Altres mèrits específics

Es valorarà:

- Sempre amb relació a les funcions que s’han de desenvolupar en el lloc sol·licitat i tenint en compte les especificacions establides en l'apartat de cursos de formació específics:

- Participació en congressos (assistències, ponències, comunicacions), seminaris o jornades, a raó de 0,1 punts per participació. Màxim 1 punt.

- Assistència a congressos, seminaris o jornades, a raó de 0,05 punts per assistència. Màxim 1 punt.

- Es valorarà amb un màxim de 2 punts la participació en grups de millora de la qualitat en l'administració pública (plans estratègics, cartes de serveis, avaluacions de serveis, etc.), a raó de 0,25 punts per grup en el qual s'haja participat, sempre que aquesta participació estiga degudament acreditada.

4.3. Realitzada la baremació, la Comissió publicarà resolució amb la valoració dels apartats A, B i C del barem, establint termini perquè les persones interessades puguen presentar les reclamacions o esmenes que estimen oportunes.

5. ADJUDICACIÓ

5.1 Una vegada resoltes les reclamacions o esmenes es publicarà una resolució amb la valoració definitiva i la proposta d'adjudicació.

5.2 Per a l'elaboració de la proposta d'adjudicació, els empats en la puntuació final es resoldran d’acord amb allò que estableix la base 9 de les bases generals d'aplicació.

En el cas que en aquesta convocatòria s'haja fet constar infrarepresentació d'algun dels gèneres i es produïra un empat en la puntuació total del procés, per a dirimir aquest empat s'aplicaran les instruccions per a resoldre empats en processos selectius aprovades en el Consell de Govern del 26 d'octubre del 2016 ([BOUA del 28 d'octubre](https://www.boua.ua.es/pdf.asp?pdf=3906.pdf)).

5.3 En vista de la proposta d'adjudicació publicada per la Comissió de Valoració encarregada de resoldre el concurs, el rector resoldrà la publicació d'adjudicació dels llocs.

5.4. El Servei de Gestió de Personal assenyalarà en cada cas la incorporació al nou lloc de treball amb la finalitat de no perjudicar el servei que estigueren exercint els/les concursants seleccionats/des.

6. COMISSIÓ DE VALORACIÓ

6.1 La Comissió de Valoració d’aquesta convocatòria estarà integrada per la presidenta o el president, la secretària o el secretari i 7 vocals. La composició haurà d'ajustar-se als principis d'imparcialitat i professionalitat dels components, i caldrà procura una composició equilibrada entre dones i homes, llevat que no siga possible per raons fundades i objectives degudament motivades.

6.2 El nomenament dels membres es farà públic abans de l'acte de constitució.

6.3 El funcionament de la Comissió de Valoració s'adaptarà a allò establit per als òrgans col·legiats en la Llei 40/2015, d'1 d'octubre, de règim jurídic del sector públic i a allò que estableix el Decret 3/2017, de 13 de gener, del Consell.

6.4 La Comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

7. NOTIFICACIONS AL PERSONAL ASPIRANT

7.1 D'acord amb allò que preveu l'article 45.1 b) de la Llei 39/2015, d'1 d'octubre, les publicacions detallades en aquestes bases, com també la informació d'altres actes que es deriven d’aquesta convocatòria i que requerisquen publicació, incloent-hi els recursos en via administrativa, es realitzaran en l'enllaç de la pàgina web del Servei de Selecció i Formació següent:

<https://ssyf.ua.es/va/seleccionpas/concursos/actual/concursos.html>,

que substitueix la notificació a les persones interessades i té els mateixos efectes. En aquesta mateixa pàgina web es troba la resta d'informació general sobre la convocatòria, els annexos, i l'accés a tota la normativa i legislació esmentada.

7.2 També, quan haja de fer-se una notificació individual, caldrà atenir-se a allò que estableix el Reglament de notificació electrònica de la Universitat d'Alacant, aprovat en el Consell de Govern del 26 d'octubre del 2016 (BOUA de 28/10/2016).

8. RECURSOS

8.1 Contra la convocatòria, les bases i els actes administratius que se’n deriven que esgoten la via administrativa, pot interposar-se recurs contenciós administratiu davant el jutjat contenciós administratiu d’Alacant que resulte competent, en el termini de dos mesos comptadors des de l'endemà de la publicació, d’acord amb allò que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador des de l'endemà de la publicació d’aquesta davant el rector, d’acord amb allò que estableixen els articles 123 i 124 de la Llei 39/2015. Tot açò sense perjudici que s'utilitze qualsevol altra via que es considere oportuna.

8.2 Davant les actuacions de la Comissió de Valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptadors des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre’l.

Alacant, 2 de març de 2018

El rector

PD, el gerent

(Resolució de 19 de maig de 2016)

Rafael Pla Penalva





[Carretera Sant Vicent del Raspeig s/n  
03770 Sant Vicent del Raspeig - Alacant  
 Tel. 25 270 0875 - Fax 09 735 5637](https://www.google.es/maps/@07.435149,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12222&trk=tyah&trkInfo=tarId%1E1240235438609%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)